Zeek Rewards

Zeek Rewards var en Ponzi-svindel fra USA som opererte i 2011 og 2012 og som var etablert av Paul Burks.Stenger pyramidespill verdt 3,5 milliarder  E24

Zeek Rewards ble etablert som en pyramidebasert forretningsmulighet tilknyttet Zeekler som tilbød mikroauksjoner på nett. Det ble lovet 1,5 % avkastning pr. dag på investeringer, men selskapet hadde ikke nødvendige tillatelser til å tilby investeringer.ZeekRewards scam leaves N.C. town millions poorer USA Today

Allerede i august 2011 kom de første offisielle advarslene til amerikanske forbrukere mot å investere penger i konseptet, men det var ikke før august 2012 at det amerikanske finanstilsynet (SEC) stengte selskapet.SEC Shuts Down ZeekRewards, Calling It $600 Million Ponzi Scheme Forbes Man antok da at rundt 600 millioner dollar hadde blitt investert i svindelen.Charter-Svein rekrutterte Thomas Seltzer til kjempepyramide Dagbladet Det ble da satt i gang en omfattende prosess for å få inndrevet gevinstene fra dem som hadde tjent penger på svindelen og tilbakeføre dette til ofrene.Vil hente norske pyramide-millioner Dagbladet I begynnelsen av 2015 ble det tatt ut søksmål mot 12 norske borgere som hadde tjent store beløp på Zeek Rewards.12 nordmenn saksøkt i USA etter pyramidekollaps Dagbladet

Den kjente MLM-advokaten Gerald Nehra hadde gått god for Zeek Rewards og ble derfor saksøkt for 100 millioner dollar for å tilført svindelen et skinn av lovlighet og dermed bidratt til at den fikk et slikt omfang.Civil Action No. 3:15-cv-437 United States District Court for the Western District of North Carolina Charlotte Division Det ble imidlertid inngått forlik der Nehra måtte betale 100.000 dollar og innrømmet at Zeek Rewards var en Ponzi-svindel.Case 3:15-cv-00437-GCM  United States District Court for the Western District of North Carolina Charlotte Division

Det tok ikke lang tid før det begynte å dukke opp konkurrerende konsepter til Zeek Rewards. Blant disse var selskapet Bidify som ble etablert av nordmannen Frode Jørgensen som tidligere har sonet fengselsstraff for å ha stått bak pyramidespillet PlexPay.50 millioner kroner vekk i Petterøe-pyramide Dagbladet Jørgensen deltok selv i Zeek Rewards. I 2013 skiftet selskapet navn til MyCenterBid og i 2015 ble virksomheten stengt.

 Referanser 

Kategori:Pyramidespill
Kategori:Selskaper fra USA
Kategori:Selskaper etablert i 2011
Kategori:Selskaper opphørt i 2012